钦定古今图书集成/明伦汇编/官常典/第648卷 > 白旻
## 钦定古今图书集成/明伦汇编/官常典/第648卷 > 白旻

按《济南府志》：“旻字彦和，保安人。天顺间为阳信丞。谢
绝私贿。创常平仓，恤流移，息讼狱，弭盗贼，劝输逋赋。
岁旱步祷，蝗不为灾。居官五载，岁稔民和，乃告其僚
属，廓修庙学。都宪年富，称为治行第一。既而令缺，男
妇八千馀人诣阙奏请，遂陞阳信知县。为令九年，化
美俗淳，几于刑措。增里三十有六，增户四千一百，增”
丁一万三千二百，筑室学宫，以延多士。成化、弘治间，
阳信真儒辈出，若李逊、唐恺、韩荆、毛思义、董琦诸人，
有名当世，旻之力也。